Document ID: 32006R0700

UREDBA SVETA (ES) št. 700/2006
z dne 25. aprila 2006
o razveljavitvi Uredbe (ES) št. 3690/93 o ustanovitvi sistema Skupnosti, ki določa predpise za osnovne podatke, ki jih morajo vsebovati ribolovna dovoljenja
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 37 Pogodbe,
ob upoštevanju predloga Komisije,
ob upoštevanju mnenja Evropskega parlamenta (1),
ob upoštevanju naslednjega:
(1)
Uredba Sveta (ES) št. 3690/93 (2) temelji na Uredbi Sveta (EGS) št. 3760/92 z dne 20. decembra 1992 o vzpostavitvi sistema Skupnosti na področju ribištva in ribogojstva (3), ki je bila nadomeščena z Uredbo Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (4). Sklicevanja in določbe iz Uredbe (ES) št. 3690/93 niso več v skladu z novo Uredbo, ki določa nova pravila za upravljanje z ribolovnimi zmogljivostmi, podanimi v ribolovnih dovoljenjih.
(2)
Odstavek 3 člena 22 in odstavek 3 člena 13 Uredbe (ES) št. 2371/2002 pooblaščata Komisijo, da natančno določi izvedbena pravila za upravljanje z ribolovnimi dovoljenji in zmogljivostmi.
(3)
Komisija je 3. avgusta 2005 sprejela Uredbo (ES) št. 1281/2005 o upravljanju z dovoljenji za gospodarski ribolov in osnovnih podatkih, ki jih morajo ta vsebovati (5), ki se uporablja od datuma razveljavitve Uredbe (ES) št. 3690/93.
(4)
Uredbo (ES) št. 3690/93 bi bilo zato treba razveljaviti -
SPREJEL NASLEDNJO UREDBO:
Člen 1
1. Uredba (ES) št. 3690/93 se razveljavi.
2. Sklicevanja na razveljavljeno Uredbo se razumejo kot sklicevanja na Uredbo (ES) št. 1281/2005 in se razlagajo skladno s primerjalno tabelo, navedeno v Prilogi k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 25. aprila 2006

Labels: 12
6